تی-٥٥

تی-٥٥ تانکی سەرەکی شەڕی سۆڤیەت و لە تانکی تی-٥٤ی سۆڤیەتی پێشوو پەرەی پێدراوە. تانکەکە لە چین لەژێر ناوێکی تردا بەرھەم ھێنرا کە تانکی تایپ ٥٩ بوو. ھەروەھا لە چیکۆسلۆڤاکیا و پۆڵەندا دروست کرا.

بەپێی خەمڵاندنەکان نزیکەی ٢٧٥٠٠ تانکی تی-٥٥ لە یەکێتیی سۆڤیەت و ٥٠٠٠ لە پۆڵەندا و ٥ ھەزار لە چیکۆسلۆڤاکیا بەرھەم ھێنراون. تانکەکە لە شەڕی ساڵی ١٩٧٣ بەکارھێنرا، لە ھەردوو بەرەی میسر و سووریا، ھەروەھا لەلایەن ھێزەکانی عێراقەوە بەکارھێنرا. ھەروەھا لە ئۆپەراسیۆنە سەربازییەکان لە چەندین ناوچەی جیھان بەکارھێنرا، لەوانە: ئەنگۆلا، چین، ڤێتنام، باکووری ئەفریقا، جەزائیر. لە شەڕی ھیندستان و پاکستاندا ھیندستان تانکی ڕووسی بەکارھێنا، لەکاتێکدا پاکستان تانکی چینی بەکارھێنا.

ئەم تانکە تانکی شەڕی سەرەکی جێی متمانەیە؛ لێخوڕینی ئاسانە؛ بەڵام ئەوەی کە سوودەکانی کەم دەکاتەوە ئەوەیە کە تۆپھاوێژەکەی لە چوار پلە کەمتر دانابەزێت، ئەمەش وای لێدەکات کە توانای تەقەکردنی لە لووتکەی گردەکانەوە نەبێت بۆ ئامانجە نزمەکان کە گۆشەی نزمییەکەی لە چوار پلە زیاترە.

 سەرچاوەکان 

 سەرچاوەکان